રાજકારણ શરૂ થયું : હાલમાં મરાઠા સમાજનું અનામતની માગણી માટે આંદોલન ચાલી રહ્યું હોવાથી આ પ્રકરણને મરાઠા આંદોલન સાથે પણ જોડવામાં આવી રહ્યું છે. રાષ્ટ્રવાદી કૉંગ્રેસ પાર્ટી (એનસીપી)ના વિધાનસભ્ય જિતેન્દ્ર આવ્હાડે ટ્વીટ કર્યું હતું કે વૈભવ રાઉત અને તેના બે સાથીદારો પાસેથી એટીએસે જપ્ત કરેલા આઠ ક્રૂડ બૉમ્બ અને પચાસ જેટલા બૉમ્બ બનાવવાની સામગ્રી મરાઠા આંદોલન દરમિયાન હિંસાચાર ફેલાવવા માટે હોવાની શંકા છે. આ પ્રકરણ મહારાષ્ટ્રમાં અરાજકતા ફેલાવવાના કાવતરાંના ભાગરૂપે પણ હોઇ શકે છે.